Coba ceritain soal Anisa Rahma dalam bahasa minangkabau

Anisa Rahma () adolah panyanyi, model, aktris, panari jo presenter asa Indonesia.

Gadih 24 taun ko mamulai karier di bidang Modeling, saaik tu namonyo surang mulai dikana katiko inyo manjadi anggota Cherrybelle. Anisa Rahma adolah anak kaampek pasangan Adi Nurjaya jo Nelmah Adi. Subagai anak bungsu, Anisa punyo tigo uni yaitu, Nadia Maharani, Adinda Purnama, jo Raisa Fatma.

Kaikuiksaratoan Anisa pado proses seleksi anggota Cherrybelle pado Desember 2010, marupoan awal kariernyo di dunia hiburan. Inyo rasmi manjadi bagian dari Cherrybelle, satalah mangalahan 400 calon lainnyo.

Saat tu, Anisa indak lantas debut co itu sajo. Inyo jo anggota Cherrybelle lainnyo haruih manjalani training intensif salamo 2 bulan untuak mangambangan kamampuan vokalnyo.

Basamo girlband nan dibantuak di Puncak, 27 Februari 2011 tasabuik, Anisa mamulai debut patamo pado acaro Inbox tanggal 18 Juni 2011. Panampilan nan tarinspirasi gayo girlband K-pop tu bahasia malambuangan namonyo. Mini album patamo Cherrybelle, "Love is You", manuai prestasi di kategori Girlband Ta-inbox di Inbox Awards 2011: Girlband Ta-inbox sarato Best Digital Video di Indigo Digital Music Awards 2011.

Anisa sempat juo marambah dunia peran. Inyo tacataik pernah tampil di duo judul serial televisi iyolah Happy 21 (2011), Mengejar 1 Cinta di antara 9 Cherrybelle (2012). Panyuko onde-onde ko juo mambintangi film nan mangisahan pajalanan Chibi, Love Is U (2012).

Di tangah sukses Cherrybelle, kaba kaluanyo Anisa mulai bahambuih pado taun 2013. Hal tu barawal dari kaindakhadiaannyo di babarapo panampilan Chibi. Namun, pamimpin Cherrybelle, Cherly, mangungkap bahwa Anisa indak hadia akibaik sakik nan inyo darito. "Anisa lagi sakit sinus. Hidungnya sakit, jadi dia lagi butuh istirahat (Anisa sadang sakik sinus. Hiduangnyo sakik, jadi inyo lai butuah istirahaik)" Sahuik Cherly di Kebon Jeruk, Jakarta Barat.

Rumor tasabuk akhianyo dikonfirmasi kabanaannyo pado Minggu, (20/10). Deddy, panguruih Cherrybelle manjalehan kaluanyo Anisa karano alasan pandidikan. "Iya memang benar keluarnya per 18 Oktober kemarin. Alasannya memang dia sudah semester akhir, jadi ingin lebih fokus, (Iyo bana kaluanyo per 18 Oktober kamarin. Alasannyo inyo alah semester akhia, jadi namuah labiah fokus)" keceknyo.

Pado 21 Oktober 2013, Anisa malalui akun Twitter mamintak maaf ateh kaputuihannyo untuak kalua:"Pagi temen-temen dan twibi twiboy, maaf ya, aku gak bisa nerusin lagi di Cherrybelle. Mau melanjutkan kuliah nan sudah tertunda selama ini. (Salamaik pagi kawan-kawan jo twibi twiboy, maaf sanak, awak indak bisa manaruihan lai di Cherrybelle. Nak malanjuikan kuliah nan alah tatunda salamo ko.)" kecek Anisa.